Document ID: 32004R0635

Uredba Komisije (ES) št. 635/2004
z dne 5. aprila 2004
o določitvi menjalnih tečajev za nekatere neposredne pomoči in strukturnih ali okoljskih ukrepov v letu 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro [1],
ob upoštevanju Uredbe Komisije (ES) št. 1410/1999 z dne 29. junija 1999 o spremembah Uredbe (ES) št. 2808/98 o določitvi podrobnih pravil za uporabo kmetijsko-monetarnega sistema za euro v kmetijstvu in spremembi opredelitve nekaterih operativnih dogodkov iz uredb (EGS) št. 3889/87, (EGS) št. 3886/92, (EGS) št. 1793/93 in (EGS) št. 2700/93 in (ES) št. 293/98 [2] in zlasti člena 2 Uredbe,
ob upoštevanju Uredbe Komisije (ES) št. 2808/98 z dne 22. decembra 1998 o določitvi podrobnih pravil za uporabo kmetijsko-monetarnega sistema za euro v kmetijstvu [3] in zlasti drugega stavka člena 4(3) Uredbe,
ob upoštevanju Uredbe Komisije (ES) št. 2550/2001 z dne 21. decembra 2001 o določitvi podrobnih pravil za uporabo Uredbe Sveta (ES) št. 2529/2001 o skupni ureditvi trga za ovčje in kozje meso v zvezi s shemami premij in o spremembi Uredbe (ES) št. 2419/2001 [4] in zlasti drugega odstavka člena 18a Uredbe;
ob upoštevanju Uredbe Komisije (ES) št. 2342/1999 z dne 28. oktobra 1999 o določitvi podrobnih pravil za uporabo Uredbe Sveta (ES) 1254/1999 o skupni ureditvi trga za goveje in telečje meso glede programov premij [5] in zlasti člena 43 Uredbe;
ob upoštevanju naslednjega:
(1) Skladno z drugim pododstavkom člena 4(1) Uredbe (ES) št. 2808/98 je operativni dogodek za menjalni tečaj za pomoč za energetske rastline iz poglavja 5 naslova IV Uredbe Sveta (ES) št. 1782/2003 [6] 1. januarja leta, za katero se odobri pomoč.
(2) V skladu s členom 4(2) Uredbe (ES) št. 2808/98 je operativni dogodek za menjalni tečaj za zneske strukturne ali okoljske narave 1. januarja leta, v katerem je sprejeta odločitev o odobritvi pomoči.
(3) V skladu s členom 4(3) Uredbe (ES) št. 2808/98 je menjalni tečaj, ki se uporablja, povprečje menjalnih tečajev, uporabljenih v mesecu pred datumom operativnega dogodka, izračunano na podlagi načela časovnega sorazmerja.
(4) Skladno s členom 12 Uredbe Komisije (ES) št. 293/98 z dne 4. februarja 1998 o datumih uveljavitve, ki veljajo za sadje in zelenjavo, za predelano sadje in zelenjavo ter delno za žive rastline in cvetličarske proizvode in za nekatere proizvode, naštete v Prilogi II k Pogodbi ES, in o razveljavitvi Uredbe (EGS) št. 1445/93 [7] je menjalni tečaj, ki se uporablja za letno menjavo najvišje pomoči na hektar, namenjene izboljševanju kakovosti in trženja orehov in rožičev, povprečni menjalni tečaj, ki se uporablja v mesecu pred 1. januarjem letnega referenčnega obdobja, izračunano na podlagi načela časovnega sorazmerja.
(5) V skladu s členom 18a Uredbe (ES) št. 2550/2001 je operativni dogodek za menjalni tečaj, ki se uporablja za zneske premij in plačil v sektorju ovčjega in kozjega mesa, določen na začetek koledarskega leta, za katerega je odobrena premija in plačilo. Menjalni tečaj, ki se uporabi, je povprečje menjalnih tečajev, veljavnih meseca decembra pred nastopom operativnega dogodka, izračunano na podlagi načela časovnega sorazmerja.
(6) V skladu s členom 42 Uredbe (ES) št. 2342/1999 je datum za vložitve zahtevka operativni dogodek za določitev leta, v katerem imajo živali dodeljeno posebno premijo, premijo za krave dojilje, zunajsezonsko premijo in ekstenzifikacijsko plačilo. Pri klavni premiji je kot leto dodelitve odločilno leto zakola ali izvoza. Skladno s členom 43 navedene uredbe se premije in plačila v sektorju govejega mesa preračunajo v nacionalno valuto na podlagi povprečnih menjalnih tečajev, ki veljajo v decembru pred letom dodelitve, izračunano na podlagi načela časovnega sorazmerja.
(7) Menjalni tečaj, ki se uporablja v letu 2004 za zadevne zneske in pomoč, je zato treba določiti na podlagi povprečnega menjalnega tečaja, ki se uporablja v decembru 2003, izračunano na podlagi načela časovnega sorazmerja.
SPREJELA NASLEDNJO UREDBO:
Člen 1
V letu 2004 je treba menjalni tečaj iz Priloge uporabljati za naslednje zneske:
(a) pomoč za energetske rastline skladno s poglavjem 5 naslova IV Uredbe (ES) št. 1782/2003;
(b) zneski strukturne ali okoljske narave iz člena 4(2) Uredbe (ES) št. 2808/98;
(c) najvišji znesek na hektar pomoči za trženje v sektorju orehov in rožičev iz člena 2 Uredbe Sveta (EGS) št. 790/89 [8];
(d) premije in plačila v sektorju ovčjega in kozjega mesa iz členov 4, 5 in 11 Uredbe Sveta (ES) št. 2529/2001 [9];
(e) zneski premij in plačil v sektorju govejega mesa iz členov 4, 5, 6, 11, 13 in 14 Uredbe Sveta (ES) št. 1254/1999 [10].
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. aprila 2004

Labels: 2
6